སྤྱི་ལོའི་དུས་རབས་བདུན་པའི་དུས་དཀྱིལ་ལ་གནམ་རི་སྲོང་བཙན་གྱི་སྲས་སྲོང་བཙན་སྒམ་པོས་བློན་ཆེན་གསར་པ་མྱང་དང་འོད་སོགས་ཀྱི་རོགས་རམ་འོག་ཡར་ལྷ་ཤམ་ཆུ་རྒྱུག་ཁུལ་གྱིས་ལྟེ་བ་བྱས་པའི་བོད་ད་མཐོ་གཅིག་གྱུར་བཟོ་བའི་རླབས་ཆེའི་བྱ་གཞག་གཏོད།སྔ་རྗེས་སུ་སུམ་པ་དང་ཞང་ཞུང་སོགས་ཚོ་པ་དབང་དུ་བསྡུས་པ་དང་དགྲ་ཡ་ཡོད་ཚད་ཆམ་ལ་ཕབ་ནས་བཙན་པོའི་རྒྱལ་རབས་བཙུགས་པ་མ་ཟད་རྒྱལ་ས་ཡང་འཕྱོངས་རྒྱས་ནས་ལྷ་སར་སྤོས།བཙན་པོའི་རྒྱལ་རབས་ཀྱི་དུས་སྐབས་སུ།བོད་ཀྱི་མངའ་ཁོངས་དེ་ལྔར་དབྱེ་ཡོད་པ་སྟེ།དབུས་རུ་དང་།གཡོ་རུ།གཡས་རུ།རུ་ལགསུམ་པའི་རུ་བཅས་ཡིན།ད་ཆའི་ལྷོ་ཁ་ས་ཁུལ་འདི་ཉིད་གཡོ་རུ་ཡིན།ལྷོ་ཁའི་མོན་ཡུལ་ཀྱང་བོད་ཀྱི་མངའ་ཁོངས་སུ་བསྡུས་ཡོད།ད་ཆའི་སྣེ་གདོང་རྫོང་ཁྲ་འབྲུག་གྲོང་བརྡལ་དེ་གཡོ་རུའི་དབང་སྒྱུར་ལྟེ་གནས་ཡིན་པ་དང་།རུ་དཔོན་རྒན་གཞོན་གཉིས་ཀྱིས་བདག་སྐྱོང་བྱེད།སྤྱི་ལོའི་དུས་རབས་བཅུ་གསུམ་པའི་དུས།ཡོན་རྒྱལ་རབས་ཀྱི་ཀྲུང་དབྱང་སྲིད་གཞུང་ནས་བོད་ས་གནས་ཀྱི་སྲིད་དབང་བདག་སྐྱོང་བྱས་ནས།ས་སྐྱ་བས་ལྟེ་བ་བྱས་པའི་ས་གནས་སྲིད་གཞུང་བཙུགས་ཤིང་ཁྲི་སྐོར་བཅུ་གསུམ་གཏན་ལ་ཕབ།ལྷོ་ཁ་ནི་སྐབས་དེར་ཁྲི་སྐོར་བཅུ་གསུམ་ནང་གི་ཤུགས་རྐྱེན་ཆེ་ཙམ་ཡོད་པའི་ཕག་གྲུ་དང་།གཡའ་བཟང་།ཡར་འབྲོགཐང་པོ་ཆེ་སོགས་ཁྲི་ར་གྱི་ས་ཆ་རེད།སྤྱི་ལོ་ལོའི་རྗེས་ཕག་གྲུས་སྔ་རྗེས་སུ་གཡའ་བཟང་དང་།འབྲི་གུང་།ཚལ་སོགས་ཁྲི་སྐོར་ལས་རྣམས་གཅིག་གྱུར་བྱས་ནས་ལོར་ས་སྐྱའི་ས་གནས་དབང་འཕྲོག་ཏེ།བོད་ཡོངས་ལ་དབང་སྒྱུར་བྱས་ཆོག་པའི་ཡོན་རྒྱལ་རབས་ཀྱི་ཆོ་ལོ་ཏཱ་སི་ཏུ་བཞེས་ནས་བོད་ཡུལ་དུ་གང་པོར་དབང་སྒྱུར་བྱས།ཆིང་རྒྱལ་རབས་ཀྱི་དུས་བོད་ལ་བཀའ་ཤག་སྲིད་གཞུང་བཙུགས་པའི་རྗེས་ལྷོ་སྤྱི་ཁྱབ་ཀྱི་ཁོངས་སུ་རྫོང་ཁག་སུམ་ཅུ་ཡོད་པ་རད།ལོའི་ཟླ་པའི་ཚེས་ཉིན་བོད་ཞི་བས་བཅིངས་འགྲོལ་བཏང་།ལོར་ལྷོ་ཁའི་ཡན་ལག་ལས་དོན་ཨུ་ཡོན་ལྷན་ཁང་དང་།ལྷོ་སྤྱི་ཁྱབ་ཀྱི་དོན་བྱེད་ཁང་སྔ་རྗེས་སུ་བཙུགས།ད་ལྟ་རྩེད་ཐང་གྲོང་བརྡལ་འདི་ཉིད་ལྷོ་ཁ་ས་ཁུལ་གྱི་སྲིད་འཛིན་ཀུང་ཧྲུའུ་ཆགས་ཡུལ་ཡིན་ཞིང་།ལྷོ་ཁའི་ཆབ་སྲིད་དང་།དཔལ་འབྱོར།རིག་གནས་བཅས་ཀྱི་ལྟེ་བར་གྱུར་བ་རེད།